אירלנד באירוויזיון 2022

אירלנד השתתפה באירוויזיון 2022, שהתקיים בטורינו שבאיטליה, עם השיר "That's Rich" של ברוק סקוליון. זו הייתה השתתפותה ה-54 של אירלנד בתחרות הזמר של האירוויזיון. ערך מורחב – אירלנד באירוויזיון קדם לאירוויזיון 2022, אירלנד השתתפה חמישים ושלוש פעמים בתחרות מאז הופעת הבכורה שלה באירוויזיון 1965. היא ניצחה שבע פעמים בתחרות, יותר מכל מדינה אחרת. זכייתה הראשונה נרשמה בשנת 1970 עם השיר "All Kinds of Everything" של דנה רוזמרי סקאלון, ואילו האחרונה התרחשה באירוויזיון 1996 עם השיר "The Voice" של איימר קווין. אירלנד נחשבת למדינה היחידה שניצחה שלוש פעמים ברציפות (באירוויזיון 1992 עם "Why Me?", באירוויזיון 1993 עם "In Your Eyes" ובאירוויזיון 1994 עם השיר "Rock 'n' Roll Kids"). ג'וני לוגן האירי זכה באירוויזיון שלוש פעמים, פעמיים כזמר (1980 ו-1987) ופעם אחת ככותב השיר הזוכה (1992). מאז אירוויזיון 2013 אירלנד העפילה לגמר פעמיים בלבד. באירוויזיון 2021 שלחה את לזלי רוי עם השיר "Maps", שהגיעה למקום ה-16 בחצי הגמר ולא העפילה לגמר. ב-6 בספטמבר 2021 אישרה רשות השידור האירית (RTÉ) את השתתפותה באירוויזיון 2022. עשרה ימים אחר כך נפתחה תקופת הגשת השירים לרשות השידור. היא נסגרה ב-22 באוקטובר אותה השנה. הוועדה המקצועית שלה, שהורכבה מאנשי תעשיית המוזיקה והבידור האירית, בחרה מספר אמנים שיבצעו את השירים הנבחרים בקדם הלאומי שיקרא "Eurosong 2022".‏ שידור הקדם תוכנן ל-21 בינואר 2022, אך הוא נדחה ל-4 בפברואר. ב-16 בנובמבר 2021 הצהיר ראש המשלחת האירית לאירוויזיון, מייקל קילי, כי נשלחו 320 שירים ל-RTÉ, שרובם נכתבו בשפה האנגלית, פרט לבודדים שבוצעו באירית. מתוך רשימת השירים נבחרו שישה בלבד. ששת השירים הושמעו לראשונה ב-The Ryan Tubridy Show ברדיו RTÉ 1 בין ה-17 בינואר ל-21 בינואר.   מקום ראשון   מקום שני   מקום שלישי את הקדם הנחה בלאטנאיד טרייסי וחבר השופטים הורכב מהזמרת-יוצרת קרוליין קור, מהזמרת לוסיה אוונס ומזוכה אירוויזיון 1994 פול הרינגטון. במהלך הגמר הופיעו להקת ריברדאנס. לאחר שקלול של חבר השופטים האירי, הבינלאומי והצבעות הקהל, נבחר "That's Rich", בייצוע של ברוק סקוליון. חבר השופטים הבינלאומי הורכב מוויליאם לי אדמס, מייסד את "Wiwiblogs"; ארני פיולה, חבר בלהקת Gagnamagnið שייצגה את איסלנד באירוויזיון 2021; יאן פרוסט בורס, תסריטאי צ'כי וקתרינה אורלובה, ראש המשלחת הרוסית לאירוויזיון. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי אירלנד תופיע בחלק השני של חצי הגמר השני. לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. אירלנד הופיעה עשירית, לאחר קפריסין ולפני מקדוניה הצפונית. ב-12 במאי 2022 ביצעה סקוליון את "That's Rich" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 15 עם 47 נקודות. מדיה וקבצים בנושא אירלנד באירוויזיון 2022 בוויקישיתוף Jiandani, Sanjay (2021-09-06). "Ireland: RTE confirms participation at Eurovision 2022". ESCToday. נבדק ב-2021-11-05. "Submit your entry to the Eurovision Song Contest 2022". rte.ie. RTÉ. 2021-09-16. נבדק ב-2021-11-05. Lilley, Rob [@roblilley1]. "More Irish #Eurovision news! 🇮🇪👇 @EuroTripPodcast understands the special 'Late Late Show' which will select their entry for Turin is provisionally planned for Friday 21st January. 📺 The act will also be decided by an equal share of public vote / jury / international jury. 🗳️" (Tweet) – via Twitter. Rowe, Callum (2021-11-24). "Michael Kealy would be "delighted" to send an Irish language song to Eurovision". The Euro Trip. נבדק ב-2021-11-24. Cullen, Michelle (4 בפברואר 2022). "LIVE RTE Late Late Show updates as Ryan Tubridy introduces Ireland's Eurovision 2022 act". Irish Mirror. נבדק ב-5 בפברואר 2022. {{cite web}}: (עזרה) Muldoon, Padraig (4 בפברואר 2022). "Eurosong: Brooke Scullion will sing "That's Rich" for Ireland at Eurovision 2022". Wiwibloggs. נבדק ב-5 בפברואר 2022. {{cite web}}: (עזרה) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית) Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022